text: তৃতীয় বারের মত গিনেস বুকে নাম লেখালেন আব্দুল হালিম...-531863 | কালের কণ্ঠ | kalerkantho
  তৃতীয় বারের মত গিনেস বুকে নাম লেখালেন আব্দুল হালিম
  ১৫ আগস্ট, ২০১৭ ০০:২৯
  মাগুরার কৃতী সন্তান আবদুল হালিম তৃতীয়বারের মত গিনেস বুকে নাম লিখিয়েছেন। এবার মাথায় ফুটবল নিয়ে সাইকেল চালিয়ে সবচেয়ে বেশি দূরত্ব অতিক্রম করার রেকর্ড গড়েন তিনি। গত বৃহস্পতিবার (১০ আগস্ট) গিনেস বুক কর্তৃপক্ষ তাকে এ স্বীকৃতি দেন। এই স্বীকৃতির পর মাননীয় প্রধানমন্ত্রীর সাথে দেখা করে সালাম জানাতে চান হালিম। হালিম মাগুরার শালিখা উপজেলার ছয়ঘরিয়া গ্রামের সানাউল্লাহ পাটোয়ারীর বড় ছেলে।
  এর আগে ২০১১ সালের ২২ অক্টোবর ফুটবল মাথায় নিয়ে ১৫ দশমিক ২ কিলোমিটার হেঁটে তিনি প্রথম গিনেস ওয়ার্ল্ড রেকর্ড বুকে নাম লেখান। পরে ২০১৫ সালের ২২ নভেম্বর ফুটবল মাথায় নিয়ে ২৭ দশমিক ৬৬ সেকেন্ডে রোলার স্কেটিংয়ে ১ শ মিটার পথ অতিক্রম করে দ্বিতীয় বিশ্ব রেকর্ড গড়েন তিনি।